Tapio Hämäläinen

Eemil Tapio Hämäläinen (18. kesäkuuta 1922 Uukuniemi – 28. tammikuuta 2008 Helsinki) oli suomalainen näyttelijä.

 Elämä ja ura 
Sodankäyneeseen sukupolveen kuulunut Hämäläinen ehti opiskella näyttelijäntyötä Eino Salmelaisen kurssilla välirauhan aikana vuosina 1940-1941.https://www.hs.fi/muistot/art-2000002624430.html Hämäläinen työskenteli teatteriurallaan Kansallisteatterissa, Tampereen Työväen Teatterissa ja useissa kaupunginteattereissa. Hämäläisen merkittäviä elokuvarooleja olivat muun muassa Salo Tuntemattomassa sotilaassa ja vuorineuvos Tuura Uuno Turhapuro -elokuvissa sekä miespääosa elokuvassa Takiaispallo, Hellberg elokuvassa Täällä Pohjantähden alla ja vanha opettaja elokuvassa Lakeuden kutsu. Tapio Hämäläinen näytteli myös monissa televisiosarjoissa, kuten Naapurilähiössä. Televisiosarjassa Yhdeksän miehen saappaat hän näytteli yhtä pääroolia, vääpeli Soroa. Hän teki myös useita äänirooleja muun muassa Muumilaakson tarinoita -sarjaan.

Hämäläinen näytteli Uuno Turhapuron appiukkoa, vuoristoneuvos Tuuraa kaikkiaan 17:ssä Turhapuro-elokuvassa. Elokuvassa Johtaja Uuno Turhapuro – pisnismies (1998) Hämäläistä ei nähdä, vaan Tuuran roolin teki Heikki Nousiainen. Hämäläinen oli 1990-luvulla jo täysin kyllästynyt Tuuran rooliin, mihin vaikutti Turhapuro-elokuvan kuvaaminen viitenä peräkkäisenä vuotena (1990–1994) sekä myös suureksi osaksi keväällä 1996 kuvattu 23-osainen televisiosarja Uuno Turhapuro. Hämäläinen vaati uudesta elokuvaroolistaan (1998) tavallista suurempaa korvausta, johon tuotantoyhtiö ei suostunut. Viimeisessä Turhapuro-elokuvassa Uuno Turhapuro – This Is My Life (2004) hän palasi Tuuran rooliin. Rooli oli hänelle jälleen mieluinen, koska elokuva tehtiin Speden muistoksi.

Hämäläisen puoliso, teatterihistorioitsija Aino Räty-Hämäläinen kirjoitti hänen muistelmateoksensa Pohja se on miunkii säkis vuonna 2000. Teoksen nimi pohjautuu Pyynikin kesäteatterin Tuntemattoman sotilaan Hämäläisen esittämän alikersantti Rokan lausahdukseen.

Hämäläiselle myönnettiin taiteilijaeläke 1987 ja teatterineuvoksen arvonimi vuonna 1997.

Hämäläinen sairasti viimeisinä vuosinaan muun muassa keuhkoahtaumatautia ja Alzheimerin tautia. Hänet on haudattu Hietaniemen hautausmaalle Helsinkiin.[http://www.silviisii.com/vls/nev/094.shtm Teatterineuvos
Eemil Tapio Hämäläinen]. Silviisii.com. Hämäläinen harrasti ilmailua: hänellä oli yksityislentäjän lupakirja ja hän lensi aktiivisesti Espoon moottorilentäjien jäsenenä vuosikymmeniä, lähes viime vuosiinsa asti. Tätä hyödynnettiin muun muassa viimeisessä Uuno-elokuvassa This Is My Life.

Filmografia
Elokuvat
 Vuosi Elokuva / Televisioelokuva / Lyhytelokuva Rooli 1950  Kaunis Veera eli Ballaadi Saimaalta   1955  Tuntematon sotilas  Salo 1956  Juha  Uhtualainen #2 1958  Sven Tuuva  Svenin veli 1959  Punainen viiva  mies mäellä1962  Pinsiön parooni  Kalle Holopainen Pojat  opettaja 1963  Montserrat, taipumaton  Arnal Luhan - savenvalaja 1964  Messiina  konstaapeli 1965  Huijarit 1966  Kapinoitsijan varjo  herra Mulligan, vuokraisäntä Juudas   Puhveli  Lahtinen, autonkuljettaja Uhrina Helena  Menelaos Salomo ja Ursula  pappi1967  Ihmisiä elämän pohjalla  Andrei Midritsh Kletsh, lukkoseppä Agamemnon  Argoksen vanhusten kuoron jäsen Olviretki Schleusingenissa  Kettu Sodan ja rauhan äänet  1968  Lude  neuvoston puheenjohtaja Venetsian kauppias  Vanha Gobbo Sirkku  isä Täällä Pohjantähden alla  E. Hellberg1969  Elävä ruumis  asianajaja Kesyttömät veljekset  Antikainen1970  Pommitamme Pasilasta   Takiaispallo  työnjohtaja Aaro Saarinen1971  Aatamin puvussa... ja vähän Eevankin  poliisikonstaapeli Niemelä Lokki  Pjotr Nikolajevits Sorin 1973  Pohjantähti  E. Hellberg 1974  Robin Hood ja hänen iloiset vekkulinsa Sherwoodin pusikoissa  sotamies Rokka 1975  Talvinen tarina  1976  Anu ja Mikko  Papan Antti Lottovoittaja UKK Turhapuro  Voldemar Tuura 1977  Häpy Endkö? Eli kuinka Uuno Turhapuro sai niin kauniin ja rikkaan vaimon  vuorineuvos Karolus Tuura1978  Rautakauppias Uuno Turhapuro – presidentin vävy  Tuura Syksyllä kaikki on toisin  Pettinen 1979  Koeputkiaikuinen ja Simon enkelit  tohtori Jaakko Jyrä 1980  Tup-akka-lakko  1981  Uuno Turhapuron aviokriisi  vuorineuvos Tuura 1982  Uuno Turhapuro menettää muistinsa  vuorineuvos Elmeri Tuura 1983  Uuno Turhapuron muisti palailee pätkittäin  vuorineuvos Tuura 1984  Uuno Turhapuro armeijan leivissä  puolustusministeri Tuura 1985  Uuno Epsanjassa  vuorineuvos Tuura 1986  Uuno Turhapuro muuttaa maalle 1987  Isänsä tyttö  Marjaanan isä Uuno Turhapuro – kaksoisagentti  vuorineuvos Tuura1988  Tupla-Uuno  vuorineuvos Taneli Tuura Nuoruuteni savotat  kunnanvaltuutettu 1990  Uunon huikeat poikamiesvuodet maaseudulla  vuorineuvos Tuura 1991  Uuno Turhapuro herra Helsingin herra  vuorineuvos Hugo Tuura 1992  Uuno Turhapuro – Suomen tasavallan herra presidentti  pääministeri Valtter Tuura 1993  Uuno Turhapuron poika  vuorineuvos Tuura 1994  Uuno Turhapuron veli  2000  Lakeuden kutsu  opettaja 2004  Uuno Turhapuro – This Is My Life  vuorineuvos Tuura

Televisiosarjat
 Vuosi Televisiosarja Rooli 1967  Kunnon sotamies Svejkin seikkailuja  koirakauppias Blahnik / Maankiertäjä 1967–1968  Teatterituokio  isä / Jaanus-renki 1969  Boheemielämää  isäntä Yhdeksän miehen saappaat  vääpeli Väinö Soro 1969–1976  Naapurilähiö  Väinö Sarpamaa 1977  Teollisuustyöntekijä Virtanen  Matti Tuulonen 1978  Oman onnensa seppä  Varma 1991  Hyvät herrat  tiernapoika #1 1996  Uuno Turhapuro  vuorineuvos Hugo Tuura 1997  Paluu naapurilähiöön  Väinö Sarpamaa 1998  Isänmaan toivot  veteraani #1

Dubbaukset

Lähteet

Aiheesta muualla
 Tapio Hämäläisen muistokirjoitus Helsingin Sanomissa (arkistoitu linkki)

Luokka:Vuonna 1922 syntyneet
Luokka:Vuonna 2008 kuolleet
Luokka:Suomalaiset näyttelijät